ڪملا ڪيسواڻي

ڪملا ڪيسواڻي (27 آگسٽ 1934 - 9 مئي 2009) هڪ هندستاني لوڪ گلوڪارہ ۽ پلي بيڪ ڳائڻي هئي. هوءَ هندستان جي مشهور سنڌي ٻولي جي ڳائڻين مان هڪ هئي.

 ابتدائي زندگي 
ڪملا 27 آگسٽ 1934 تي سنڌ جي شھر ڪراچيءَ ۾ ۾ پيدا ٿي. سندس والدين جو تعلق سکر سان هو. سندس پيءُ گوبند رام مدناڻي هڪ ٽيليفون آپريٽر هو. هن سکر جي ھڪ اسڪول ۾ تعليم حاصل ڪئي ۽ صرف 13 سالن جي هئي جڏهن هندستان جو ورهاڱو ٿيو.  ٻين هندو سنڌين وانگر، هوءَ 1947 ۾ هندستان لڏي آئي ۽ پهرين جوڌپور ، پوءِ بيڪانير ۽ آخرڪار جئپور  ۾ آباد ٿي. هن جئپور ۾ پنهنجي تعليم جاري رکي ۽ راجستان يونيورسٽي مان بيچلر آف آرٽس جي ڊگري حاصل ڪئي. هن کي اسڪول جي ڏينهن کان ئي موسيقيءَ ۽ ڳائڻ ۾ دلچسپي هئي.

 گائڪيءَ جو سفر 
هن پنهنجي ڳائڻ جي سفر جي شروعات آل انڊيا ريڊيو کان ڪئي. هن ڪيترائي  سهرا، لااڏا، صوفي ڪلام، ۽ سنڌي ۽ راجسٿاني ٻولين ۾ لوڪ گيت ڳايا. سندس ڪجهه مشهور گيت هز ماسٽر وائس ۽ آل انڊيا ريڊيو پاران پڻ رڪارڊ ڪيا ويا.  هن سڄي هندستان ۽ ٻاهرين ملڪن ۾ شاديءَ جي پارٽين، سماجي گڏجاڻين ۽ موسيقيءَ جي پروگرامن ۾  پنھنجي آواز جو جادو جاڳايو. هوءَ هندستاني ٽي وي چينلن تي پڻ سر وکيريندي هئي. سندس گيتن جا ڪيترائي البم پڻ جاري ڪيا ويا. 

مشهور موسيقار سي. ارجن هن کي سنڌي فلمن ۾ هڪ پلي بيڪ سنگر جي حيثيت سان متعارف ڪرايو.  هن هيٺ ڏنل سنڌي ٻوليءَ جي هندستاني فلمن ۾ پلي بيڪ سنگر جي حيثيت سان پرفارم ڪيو: 

 هو جمالو
 شل ڌيئر نہ ڄمن
 لاڏلي

 موت 
ڪملا ڪيسواڻي 9 مئي 2009ع تي جئپور ، انڊيا ۾ وفات ڪئي.

 حوالا 

زمرو:بيڪانير کان ماڻهو
زمرو:سنڌي نسل جا هندوستاني ماڻھو
زمرو:ڀارتي ناري لوڪ گلوڪارائون
زمرو:سنڌي پلي بيڪ گلوڪار
زمرو:سنڌي ٻولي جا راڳي
زمرو:هندستاني ناري ڳائڻيون
زمرو:20 هين صدي جا هندستاني ڳائڻا
زمرو:ويهين صديءَ جون هندستاني ڳائڻيون
زمرو:2009ع جون فوتگيون
زمرو:1934ع جون پيدائشون